
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1471 

20 Ιουλίου 1999 


ΑΠΟΦΑΣΕΙ Σ 

Αριθ. 8323 

Έγκριση της 128/99 απόφασης του Δημ. Συμβουλίου Τε- 
γέας που αφορά την κατάρτιση και ψήφιση του Οργα¬ 
νισμού Εσωτερικής Υπηρεσίας του Δήμου Τεγέας νο¬ 
μού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 1 και 18 παρ. 2,3,4 του 
Ν.2539/1997 (244/Α/4-12-97) που αφορά τη συγκρότηση 
της πρωτοβάθμιας Τοπικής Αυτοδιοίκησης. 

2. Τις διατάξεις του άρθρου 13 παρ.1 του Ν.2672/1998 
(ΦΕΚ Α/290/28-12-98) με τις οποίες αντικαταστάθηκε η 
παράγραφος 2 του άρθρου 18 του Ν.2539/1997. 

3. Τις διατάξεις του άρθρου 12 του Ν.1188/1981 «περί 
κυρώσεως καταστάσεως προσωπικού ΟΤΑ» όπως αυτό 
αντικαταστάθηκε από το άρθρο 26 του Ν. 1832/89 και την 
παρ. 5 του άρθρου 8 του Ν.2307/1995 σχετικά με την προ¬ 
σαρμογή της νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις. 

4. Τις διατάξεις των άρθρων 1,2,8 και 18 παρ. 12 του 
Ν.2503/1997 (ΦΕΚ 107, τ.Α’) σχετικά με τη διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις. 

5. Τις διατάξεις του Ν.2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης, όπως ισχύει με τις τροπο¬ 
ποιήσεις του. 

6. Τις διατάξεις του άρθρου 27 του Ν.2081/1992 με το 
οποίο προστέθηκε νέο άρθρο 29Α του Ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

7. Τις διατάξεις του Π.Δ/τος 410/1998 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΔΔ. 

8. Τις διατάξεις των Π.Δ/των 37α/1987 και 22/1990 περί 
μερικής επεκτάσεως των διατάξεων που ισχύουν για τους 
δημοσίους υπαλλήλους και τους υπαλλήλους των άλλων 
Νομικών Προσώπων και στους υπαλλήλους των ΟΤΑ. 

9. Την 1710/18-1-1999 απόφαση του Υπουργού Εσωτε¬ 
ρικών Δημόσιας Διοίκησης και Αποκέντρωσης (ΦΕΚ 


77/τ.Β78-2-1999) που αφορά τον ορισμό των ειδικών τυ¬ 
πικών προσόντων που απαιτούνται για την πρόσληψη 
προσωπικού με σύμβαση εργασίας ιδιωτικού δικαίου ορι¬ 
σμένου χρόνου από τους ΟΤΑ πρώτης βαθμίδας για κά¬ 
λυψη παροδικών, απρόβλεπτων και επειγουσών ανα¬ 
γκών. 

ΙΟ.Την 128/1999 απόφαση του Δημοτικού Συμβουλίου 
με την οποία καταρτίζεται και ψηφίζεται ο Οργανισμός 
Εσωτερικής Υπηρεσίας του Δήμου Τεγέας, αποφασίζου¬ 
με: 

Εγκρίνουμε την 128/99 απόφαση του Δημ. Συμβουλίου 
Τεγέας με την οποία καταρτίζεται ο Οργανισμός Εσωτε¬ 
ρικής Υπηρεσίας του Δήμου Τεγέας ο οποίος έχει ως 
εξής: 

Άρθρο Ιο 

Διάρθρωση Υπηρεσιών — Αρμοδιότητες 

Α) ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΑΓΡΟΤΙΚΗΣ 
ΑΝΑΠΤΥΞΗΣ 

Συγκεντρώνει και επεξεργάζεται στατιστικά στοιχεία 
του Δήμου. 

Εισηγείται προς τα αιρετά όργανα τον καταρτισμό σχε¬ 
δίων προγραμμάτων με την συνεργασία και άλλων φορέ¬ 
ων για την προώθηση της τοπικής οικονομικής ανάπτυξης 
και απασχόλησης. 

Εντοπίζει ελλείψεις έργων υποδομής (έργων οδοποιίας 
- εγγειοβελτιωτικών κ.α.) και υποβάλλει σχετικές προτά¬ 
σεις. 

Διερευνά τις πηγές χρηματοδότησης και διατυπώνει 
προτάσεις εξεύρεσης πόρων προς υλοποίηση των προ¬ 
γραμμάτων δράσης του Δήμου. 

Ενημερώνει την Δημοτική Αρχή για τα προγράμματα 
της Ε.Ε. που ενδιαφέρουν το Δήμο. 

Ενημερώνει τους αγρότες σχετικά με τις Κοινοτικές εξε¬ 
λίξεις που τους αφορούν για την μεγιστοποίηση του γε¬ 
ωργικού τους εισοδήματος. 

Οργανώνει γεωργικά σεμινάρια και εκπαιδεύσεις αγρο¬ 
τών. 

Ενημερώνει τους αγρότες επί των εφαρμοζομένων γε¬ 
ωργικών προγραμμάτων - επιδοτήσεων κ.λ.π. και συγκε¬ 
ντρώνει αιτήσεις και δηλώσεις που αφορούν αποζημιώ¬ 
σεις και επιδοτήσεις. 

Αναζητεί συνεργάτες στο εσωτερικό και στο εξωτερικό 
για την αξιοποίηση των δυνατοτήτων που προσφέρουν τα 
προγράμματα. 

Διεκπεραιώνει τα θέματα που σχετίζονται με τον ΕΛΓΑ 
και τονΟΓΑ. 

Εκδίδει βεβαιώσεις για την έκδοση αδειών λαϊκών αγο¬ 
ρών και ελέγχει τη λειτουργία των εμποροπανηγύρεων. 

Δια του Γεωπόνου δίνει οδηγίες στα συνεργεία του Δή¬ 
μου για το κλάδεμα καλλωπιστικών δένδρων και θάμνων, 
για την δημιουργία φυτωρίων και γενικά για την περιποίη¬ 
ση των πάρκων, των δενδροστοιχιών και για την ανάπτυ¬ 
ξη του πρασίνου στο Δήμο. 

Διεκπεραιώνει τα θέματα Δασαρχείου. 

Β) ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Γ ραφεία: 

1. Γραμματειακής υποστήριξης αιρετών οργάνων 

α. Δημάρχου - Αντιδημάρχου 

Προσδιορίζει τις ημέρες και ώρες ακροάσεως υπό του 
Δημάρχου και Ανπδημάρχου των πολιτών. Τηρεί βιβλίο 
συνεντεύξεων και συνεδριάσεων του Δημάρχου και Ανπ¬ 
δημάρχου μετά διαφόρων Αρχών, Επιτροπών κ.λ.π. και 
ενημερώνει το Δήμαρχο και τον Αντιδήμαρχο για τον τό¬ 
πο, το χρόνο και τα θέματα αυτών. 

Τηρεί πρωτόκολλο και αρχείο εισερχομένων και εξερ- 
χόμενων εγγράφων του γραφείου. Διεξάγει κάθε υπηρε¬ 
σία που του ανατίθεται από τον Δήμαρχο και τον Αντιδή- 
μαρχο. 

Φροντίζει για την τήρηση των πρακτικών των αποφάσε¬ 
ων του Δημάρχου και για την κοινοποίηση αυτών στις υπη¬ 
ρεσίες και στους υπαλλήλους που απαιτείται. 

Παρέχει πληροφορίες και δέχεται και καταχωρεί τα πα¬ 
ράπονα των πολιτών ενημερώνοντας τον Δήμαρχο, τον 
Αντιδήμαρχο και τα αρμόδια Γραφεία του Δήμου. Επίσης 
απαντά εγγράφως στους δημότες εντός ευλόγου χρό¬ 
νου. 

Επιμελείται του προγραμματισμού και της Οργανώσε- 
ως εορτών και εκδηλώσεων του Δήμου (εκθέσεων, διαλέ¬ 
ξεων, συγκεντρώσεων, συνεδριάσεων, πολιτιστικών - 
αθλητικών και καλλιτεχνικών εκδηλώσεων). Μεριμνά για 
την σύνταξη και έκδοση ενημερωπκών και άλλων χρησί¬ 
μων για τους Δημότες εντύπων, φροντίζει για την προβο¬ 
λή των δραστηριοτήτων του Δήμου δια του τύπου , ρα- 
διοφώνου και τηλεοράσεως. 

β. Δημοτικού Συμβουλίου 

Κοινοποιεί την ημερήσια διάταξη των θεμάτων του Δη¬ 
μοτικού Συμβουλίου στους Δημοτικούς Συμβούλους, τις 
υπηρεσίες του Δήμου κτλ. Συγκεντρώνει τις εισηγήσεις 
προς το Δημοτικό Συμβούλιο του Δημάρχου, των Υπηρε¬ 
σιών του Δήμου, των Δημοτικών Συμβούλων και των με¬ 
λών της Δημαρχιακής Επιτροπής. 

Φροντίζει, για την τήρηση των πρακτικών των συνεδριά¬ 
σεων του Δημοτικού Συμβουλίου. Δημοσιεύει σύμφωνα 
με το Νόμο τις αποφάσεις του Δημοτικού Συμβουλίου και 
διαβιβάζει αντίγραφα αυτών στην Περιφερειακή Διοίκηση 
και τις αρμόδιες Υπηρεσίες, Δημοτικές, Δημόσιες κλπ. Γε¬ 
νικά διεξάγει κάθε υπηρεσία σχετική με τις εργασίες και 
αρμοδιότητες του Δημοτικού Συμβουλίου, σύμφωνα με 
την αριθμ. 2/1-2-99 Απόφαση ψήφισης του κανονισμού 
λειτουργίας του Δημοτικού Συμβουλίου 

γ. Δημαρχιακής Επιτροπής 

Κοινοποιεί την ημερήσια διάταξη των θεμάτων της Δη- 
μαρχιακής Επιτροπής στους Δημοτικούς Συμβούλους, 


τις υπηρεσίες του Δήμου κτλ. Συγκεντρώνει τις εισηγή¬ 
σεις προς τη Δημαρχιακή Επιτροπή, του Δημάρχου των 
Υπηρεσιών του Δήμου, των Δημοτικών Συμβούλων και 
των μελών της Δημαρχιακής Επιτροπής. 

Φροντίζει, για την τήρηση των πρακτικών των συνεδριά¬ 
σεων της Δημαρχιακής Επιτροπής, δημοσιεύει σύμφωνα 
με το Νόμο τις αποφάσεις της Δημαρχιακής Επιτροπής 
και διαβιβάζει αντίγραφα αυτών στην Περιφερειακή Διοί¬ 
κηση και τις αρμόδιες Υπηρεσίες Δημοτικές, Δημόσιες 
κλπ. Γ ενικά διεξάγει κάθε υπηρεσία σχετική με τις εργα¬ 
σίες και αρμοδιότητες της Δημαρχιακής Επιτροπής, σύμ¬ 
φωνα με την αριθμ. 2/1-2-99 Απόφαση ψήφισης του κανο¬ 
νισμού λειτουργίας του Δημοτικού Συμβουλίου 

2. Προσωπικού - Πρωτοκόλλου, Διεκπεραιώσεως Αρ¬ 
χείου - Δακτυλογραφήσεων και Ανακοινώσεων Δήμου 

Φροντίζει για την έκδοση των αποφάσεων του Δημάρ¬ 
χου των σχετικών με τις υπηρεσιακές μεταβολές του τα¬ 
κτικού, μονίμου, επί συμβάσει κλπ. προσωπικού του Δή¬ 
μου (διορισμούς μονιμοποιήσεις, προαγωγές, χορήγηση 
κανονικών, αναρρωτικών κλπ. αδειών) απονομή ηθικών 
αμοιβών, επιβολή πειθαρχικών ποινών, απολύσεων κλπ. 
σύνταξη συμβάσεων, διεκπεραίωση διαδικασιών πρόσλη¬ 
ψης εποχιακού προσωπικού και προσωπικού με σύμβαση 
μίσθωσης έργου έκδοση βεβαιώσεων και πιστοποιητικών 
Υπηρεσιακών μεταβολών. 

Μεριμνά για την ενημέρωση και φύλαξη των ατομικών 
Υπηρεσιακών φακέλων των υπαλλήλων και γενικά μερι¬ 
μνά για όλα τα θέματα που αφορούν το προσωπικό του 
Δήμου. 

Μεριμνά για την πρωτοκόλληση όλων των εισερχομέ¬ 
νων εγγράφων στο Δήμο, την διανομή των εγγράφων στα 
αρμόδια γραφεία και στη συνέχεια για την ταχεία διεκπε¬ 
ραίωση - αποστολή των εξερχόμενων εγγράφων στους 
αποδέκτες. 

Τηρείτο αρχείο όλων Γραφείων του Δήμου, καθώς όλα 
τα προβλεπόμενα από το Δήμο βιβλία, εκτός από το αρ¬ 
χείο του Δημοτικού Συμβουλίου. 

Δακτυλογραφεί όλα τα έγγραφα όλων των Γ ραφείων 
του Δήμου και των επιτροπών (εκτός των αποφάσεων του 
ΔΣ & της ΔΕ) και εκδίδει τα αντίγραφα όλων των ανωτέρω 
εγγράφων και αποφάσεων. 

Επίσης μεριμνά για τις πάσης φύσεως ανακοινώσεις 
του Δήμου. 

3. Δημοτολογίου - Μητρώου αρρένων - Εκλογικών κα¬ 
ταλόγων - Στρατολογικών Πινάκων - Ιθαγένειας και Μηχα¬ 
νοργάνωσης του Δήμου. 

Συντονισμού - Προετοιμασίας και διενέργειας εκλογών. 

Διενεργεί κάθε εργασία που έχει σχέση με τα Δημοτο¬ 
λόγια (έκδοση πιστοποιητικών γέννησης, οικογενειακής 
κατάστασης κτλ) 

Τηρεί για κάθε οικογένεια ιδιαίτερο φάκελο με τα σχετι¬ 
κά δικαιολογητικά καθώς και αρχείο αποφάσεων μεταβο¬ 
λών στα Δημοτολόγια. 

Καταρτίζει, τηρεί και ενημερώνει τα εκ του Νόμου προ¬ 
βλεπόμενα βιβλία του γραφείου αυτού. Διεξάγει όλες τις 
εργασίες στρατολογικής φύσεως που έχουν με νόμο ανα¬ 
τεθεί στους Δήμους, καθώς και κάθε εκλογική εργασία 
(προετοιμασία για έκδοση εκλογικών βιβλιαρίων, σύντα¬ 
ξη εκλογικών βιβλιαρίων, σύνταξη εκλογικών καταλόγων 
κ.λ.π.). 

Μεριμνά για την μηχανοργάνωση του Δήμου. 

Συντονίζει τις προετοιμασίες για την διενέργεια των 
βουλευτικών, των δημοτικών εκλογών και των ευρωεκλο- 

γών (καθορισμός καθηκόντων υπαλλήλων, σχετικών με 
την προετοιμασία των εκλογών, προετοιμασία εκλογικών 
τμημάτων, μεταφορά εκλογικού υλικού, ορισμός αγγε¬ 
λιοφόρων κ.λ.π.)· 

4. Ληξιαρχείου - πολιτικού γάμου 
Τηρεί τα κατά νόμο Ληξιαρχικά βιβλία: 
α) Γάμου δ) Εκθέσεων Βαπτίσεων 

β) Γεννήσεων ε) Πρωτοκόλλου 

γ) Θανάτου στ) Αντιγράφων 

Συντάσσει τις ληξιαρχικές πράξεις γεννήσεως, βαπτί- 
σεως, θανάτου και εκδίδει αντίγραφα και αποσπάσματα 
αυτών για χρήση των Δημοτών. 

5 Διαχείρισης θεμάτων παιδείας - σχολικών επιτροπών - 
αθλητισμού και Ν.Π.Δ.Δ. (Πνευματικά Κέντρα - Βιβλιοθή¬ 
κες - Παιδικοί Σταθμοί). 

Μεριμνά για την συγκρότηση και τη λειτουργία των σχο¬ 
λικών επιτροπών. 

Καταγράφει τις καταστάσεις κατανομής λειτουργικών 
δαπανών και ενημερώνει τα σχολεία και τις σχολικές επι¬ 
τροπές για την παραλαβή των χρημάτων. 

Καταγράφει τις αθλητικές ανάγκες σε συνεργασία με 
τους αρμόδιους φορείς. 

Διοργανώνει αθλητικές συναντήσεις και προγράμματα 
μαζικού αθλητισμού. 

Συνεργάζεται με τις διοικήσεις και τις υπηρεσίες τρων 
Ν.Π.Δ.Δ. σε θέματα διοικητικά και οικονομικά και παρακο¬ 
λουθεί τη λειτουργία τους. 

6. Προϋπολογισμού - Απολογισμού - Διεκπεραιώσεως 
δικαιολογητικών έργων και προμηθειών. Διαχείρισης εσό¬ 
δων - εξόδων, εκδόσεως χρημαπκών ενταλμάτων, μισθο¬ 
δοσίας προσωπικού, συμβιβαστικής επίλυσης φορολογι¬ 
κών διαφορών. 

Συγκεντρώνει τα απαραίτητα οικονομικά στοιχεία. 
Συντάσσει τον πίνακα του προϋπολογισμού εσόδων και 
εξόδων. Εισηγείται προς το Δ.Σ. τις απαραίτητες τροπο¬ 
ποιήσεις του προϋπολογισμού. 

Συντάσσει τους ετήσιους οικονομικούς απολογισμούς 
του Δήμου. 

Συγκεντρώνει τα απαραίτητα δικαιολογητικά έργων - 
προμηθειών του Δήμου. 

Εκδίδει χρηματικά εντάλματα πληρωμής. 

Ελέγχει την νομιμότητα και πληρότητα των δικαιολογη- 
τικών και λοιπών παραστατικών στοιχείων που συνοδεύ¬ 
ουν τα χρηματικά εντάλματα. 

Εξάγει τις μισθοδοτικές καταστάσεις και γενικά τις κα¬ 
ταστάσεις πληρωμής κάθε είδους αμοιβής προς το προ¬ 
σωπικό του Δήμου. 

Ασχολείται με θέματα επίλυσης φορολογικών διαφο¬ 
ρών του Δήμου. 

Το εν λόγω γραφείο έχει την υποχρέωση να τηρεί κάθε 
βιβλίο, αρχείο, μητρώο και οικονομικές καταστάσεις που 
προβλέπονται από τις εκάστοτε ισχύουσες διατάξεις και 
το λογιστικό σύστημα που ισχύει κάθε φορά για τους 
ΟΤΑ. 

7. Δημοπρασιών εκμισθώσεως και εκποιήσεως κινητής 
και ακίνητης περιουσίας του Δήμου - Κληροδοτημάτων 
και Δωρεών - Διεκπεραίωσης διαδικασιών κτηματολογί¬ 
ου. 

Εισηγείται στη Δημαρχιακή Επιτροπή τον καθορισμό 
όρων δημοπρατήσεως εκμισθώσεως ή εκποιήσεως κινη¬ 
τής και ακίνητης περιουσίας του Δήμου. 

Μεριμνά για την σύνταξη των διακηρύξεων με τους 
όρους εκμισθώσεως, ή εκποιήσεως ή μισθώσεως, για την 


κοινοποίηση αυτών μέσω των εφημερίδων, όπως απαιτεί 
ο εκάστοτε ισχύων νόμος , για την σωστή διενέργεια των 
δημοπρασιών, για την σύνταξη των συμβάσεων μισθώσε¬ 
ως, εκμισθώσεως ή εκποιήσεως ανάλογα με την περίπτω¬ 
ση και την ενημέρωση και φύλαξη σχετικών φακέλων. Επί¬ 
σης φροντίζει για την κοινοποίηση των πιο πάνω συμβά¬ 
σεων στους ενδιαφερομένους Δημότες. 

Τηρεί τις διαδικασίες που σχετίζονται με τα κληροδοτή¬ 
ματα και τις δωρεές προς το Δήμο. 

Διαχειρίζεται τις προμήθειες και τα υλικά του Δήμου. 

Διενεργεί την προμήθεια όλων των ειδών που είναι απα¬ 
ραίτητα για την λειτουργία του Δήμου. 

Τηρεί βιβλία εισαγωγής και εξαγωγής αναλώσιμου και 
μη υλικού. 

Τηρεί τα εκ του Νόμου προβλεπόμενα βιβλία διαχείρι¬ 
σης (βιβλίο μονίμου κεφαλαίου, κτηματολογίου, μονίμου 
υλικού - επίπλων, λοιπού εξοπλισμού, βιβλίων κ.λ.π.).Φρο¬ 
ντίζει για τη σύνταξη του κτηματολογίου του Δήμου, για 
την τήρηση ειδικού βιβλίου καταγραφής των κληροδοτη¬ 
μάτων του Δήμου, της περιουσίας αυτών και του σκοπού, 
για τον οποίο έχουν κληροδοτηθεί. 

Εισηγείται για την ασφάλιση των κτιρίων κ.λ.π. περιου¬ 
σίας του Δήμου. 

Εισηγείται για την εκποίηση ή καταστροφή διαφόρων 
παλαιών ή εφθαρμένων ειδών (επίπλων, σκευών, κ.λ.π.) 
και ταυτόχρονα μεριμνά για την νόμιμη διαγραφή τούτων 
από τα βιβλία διαχείρισης. 

Γενικώς μεριμνά για την όσο το δυνατόν προσφεροτέρα 
αξιοποίηση της περιουσίας του Δήμου. 

Εισηγείται τον χαρακτηρισμό ως διατηρητέων κτιρίων, 
για τη διατήρηση της κτιριολογικής μας κληρονομιάς. 

8. Χορηγήσεως αδειών ιδρύσεως και λειτουργίας κατα¬ 
στημάτων Υγειονομικού ενδιαφέροντος - Κτηνοτροφικών 
εγκαταστάσεων - Τελών - Δικαιωμάτων - εράνων - Κλήσε¬ 
ων - Παραβολών - Επιδόσεως εγγράφων 

Χορηγεί τις άδειες ίδρυσης και λειτουργίας όλων των 
καταστημάτων και επιχειρήσεων καθώς και κτηνοτροφι¬ 
κών εγκαταστάσεων, οι όροι λειτουργίας των οποίων κα¬ 
θορίζονται από υγειονομικές διατάξεις, ελέγχοντας τα δι- 
καιολογητικά και παραπέμποντάς τα αρμοδίως. 

Χορηγεί άδειες μικροπωλητών και εκμετάλλευσης περι¬ 
πτέρων και κυλικείων εντός κοινοχρήστων χώρων. 

Χορηγεί άδειες εγκατάστασης και λειτουργίας θεά¬ 
τρων, κινηματογράφων, μουσικής, ψυχαγωγικών παιχνι- 
διών. Επιβάλλει διοικητικές κυρώσεις των όρων λειτουρ¬ 
γίας των καταστημάτων σύμφωνα με τις ισχύουσες δια¬ 
τάξεις. 

Τηρεί αρχείο των αδειών καταστημάτων υγειονομικού 
ενδιαφέροντος. 

Συγκεντρώνει στοιχεία για την εξακρίβωση των υπόχρε¬ 
ων προς το Δήμο για φόρους, εισφορές, τέλη, δικαιώμα¬ 
τα τα οποία επιβάλλονται με βάση τις ισχύουσες κάθε φο¬ 
ρά διατάξεις. 

Καταρτίζει βεβαιωτικούς καταλόγους των πάσης (ρύσε¬ 
ως υπόχρεων δημοτών και αντίστοιχων οφειλο μενών πο¬ 
σών κατά κατηγορία προσόδου τους οποίους προωθεί 
αρμοδίως. 

Διεκπεραιώνει τα θέματα που αφορούν εράνους, κλή¬ 
σεις, παράβολα, στάθμευσης οχημάτων, επιδόσεως εγ¬ 
γράφων. 

9. Δημοτική Αστυνομία 

Ελέγχει την εφαρμογή των κανονιστικών αποφάσεων 
που εκδίδει το Δημοτικό Συμβούλιο. 

Ελέγχει την τήρηση των διατάξεων που αφορούν οπήν 
καθαριότητα, την κυκλοφορία και στάθμευση των οχημά¬ 
των, την οικοδόμηση, την ύδρευση, την αποχέτευση, την 
ηχορύπανση και την προστασία του περιβάλλοντος. 

Ελέγχει την τήρηση των διατάξεων που αφορούν στη 
λειτουργία των πόσης φύσεως επιτηδευμάτων και επαγ¬ 
γελμάτων. 

Ελέγχει τη λειτουργία των εμποροπανηγύρεων, των λαϊ¬ 
κών αγορών και των δημοτικών αγορών. 

Ελέγχει την τήρηση των διατάξεων των σχετικών με την 
χορήγηση αδειών ίδρυσης και λειτουργίας καταστημά¬ 
των. 

Ελέγχει την τήρηση των διατάξεων των σχετικών με τις 
διαφημίσεις. 

Παρακολουθεί και υποβοηθά την κυκλοφορία των τρο¬ 
χοφόρων στην περιφέρεια του Δήμου με την αποτροπή 
γεγονότων που εμποδίζουν την κανονική κίνηση τους 
(έλεγχος κυκλοφορίας, παρανόμου παρκαρίσματος 
κ.λ.π.). 

Μεριμνά για την κανονική χρήση των χώρων στην περι¬ 
φέρεια του Δήμου (πεζοδρόμια, πάρκα κ.λ.π.). 

Εντοπίζει και ελέγχει την αυθαίρετη δόμηση και τη σχε¬ 
τική ενημέρωση της υπηρεσίας έκδοσης αδειών για την 
από κοινού νόμιμη δράση. 

Εκτελεί οποιαδήποτε νέα αρμοδιότητα ανατίθεται με 
νομοθετική ρύθμιση στις υπηρεσίες της δημοτικής αστυ¬ 
νομίας 

10. Νομικής Υπηρεσίας 

Νομικός παρακολουθεί και υποστηρίζει όλες τις νομι¬ 
κές και δικαστικές υποθέσεις του Δήμου. Γνωμοδοτεί επί 
νομικών θεμάτων και συμβουλεύει τις υπηρεσίες του Δή¬ 
μου για διάφορα θέματα νομικής φύσεως. 

Συνεργάζεται επί των νομικών θεμάτων με τους υπαλ¬ 
λήλους των γραφείων του Δήμου και μεριμνά για την τή¬ 
ρηση των νομικών διατάξεων. 

Γ) ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟ¬ 
ΝΤΟΣ 

Γραφεία: 

1. Μελετών έργων και προμηθειών - προγραμματισμού 
τεχνικών έργων. Επιβλέψεως και κατασκευής των δημοτι¬ 
κών έργων. 

Συντάσσει τις μελέτες κατασκευής των δημοτικών έρ¬ 
γων και προμηθειών. 

Συντάσσει τεχνοοικονομικές μελέτες αξιοποιήσεως πε¬ 
ριουσιακών στοιχείων του Δήμου. 

Συντάσσει τα απαιτούμενα τοπογραφικά σχεδιαγράμ¬ 
ματα και φροντίζει για την διεξαγωγή της διαδικασίας των 
αναλογισμών και απαλλοτριώσεων, για την διάνοιξη των 
δημοτικών οδών, για την εκτέλεση δημοτικών έργων και 
γενικά για την εκπλήρωση των σκοπών του Δήμου. 

Προβαίνει στις απαιτούμενες τοπογραφικές εργασίες 
και εδαφολογικές μελέτες, για την εκτέλεση των δημοτι¬ 
κών έργων. 

Μεριμνά για την εφαρμογή του πολεοδομικού σχεδια- 
σμού και για την εφαρμογή σχεδίου πόλεως. 

Φροντίζει και την έντεχνο και σύννομο κατασκευή των 
δημοτικών έργων από τους αναδόχους κατασκευής, σύμ¬ 
φωνα με τους όρους των μελετών των σχετικών συμφω¬ 
νητικών και την κείμενη νομοθεσία εκτελέσεως έργων 
Ο.Τ.Α., για την εμπρόθεσμη εκτέλεση των έργων του Δή¬ 
μου, καθώς και των έργων που εκτελούνται με αυτεπιστα¬ 
σία από τον Δήμαρχο. 

Μεριμνά για την συντήρηση των σχολικών κτιρίων. 


Ελέγχει την νομιμότητα κτιρίων για την χορήγηση αδει¬ 
ών ιδρύσεως και λειτουργίας καταστημάτων υγειονομι¬ 
κού ενδιαφέροντος. 

2. Συγκρότησης - προγραμματισμού - παρακολούθη¬ 
σης και επίβλεψης των συνεργείων. 

Συγκροτεί, οργανώνει, συντονίζει και γενικά διοικεί τα 
συνεργεία του Δήμου (Συνεργεία με εποχιακό προσωπι¬ 
κό: Τεχνικών έργων, ηλεκτροφωτισμού, εργατών οδοποι¬ 
ίας, ύδρευσης, αποχέτευσης, καθαριότητας, πρασίνου 
κ.λ.π). 

Επιβλέπει από διοικητική και τεχνική άποψη τις εργα¬ 
σίες που εκτελούν τα συνεργεία. 

Συγκροτεί και διοικεί τα συνεργεία άμεσης επέμβασης 
σε περιπτώσεις επειγόντων εργασιών εκτός προγράμμα¬ 
τος. 

Συντηρεί και αξιοποιείτα μηχανήματα και τα τεχνικά μέ¬ 
σα που χρησιμοποιούν τα συνεργεία. 

Άρθρο 2ο: 

Θέσεις αναγκαιούντος προσωπικού (τακτικές-έκτακτες) 

Οι θέσεις των κατηγοριών ΠΕ,ΤΕ και ΔΕ κατατάσσονται 
στους βαθμούς Δ(εισαγωγικός),Γ,Β και Α(καταληκτικός). 

Οι θέσεις της κατηγορίας ΥΕ κατατάσσονται στους βαθ¬ 
μούς Ε (Εισαγωγικός),Δ,Γ και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ.37α/87 και το 
Π.Δ.22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΠΕΙ 

Διοικητικών 

Τακτικές 


(Πτυχιούχος Νομικής) 

1 (μία) 

ΠΕΙ 

Διοικητικών 



(Πτυχιούχος Οικονομολόγος) 

1 (μία) 

ΠΕ3 

Πολιτικών Μηχανικών 

1 (μία) 

ΠΕ9 

Γεωπόνων 

1 (μία) 

ΣΥΝΟΛΟ 

4 (τέσσερις) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος Θέσεις: 

Τ ακτικές Έκτακτες 

ΤΕ3 Τεχνολόγων πολιτικών 

Μηχανικών 1 (μία) 

ΣΥΝΟΛΟ 1 (μία) - 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 

ΔΕΙ Διοικητικών 
ΔΕ 1 Διοικητικών περιορι¬ 
σμένης διαβά-θμισης 
(β’μέρος 1188/81) 
ΔΕ23 Ειδικού προσωπικού 
ΔΕ24 Ηλεκτρολόγων 
ΔΕ28 Χειριστή σκαπτικού 
μηχανήματος 

ΔΕ29 Οδηγών αυτοκινήτων 
ΔΕ30 Τεχνιτών (Υδραυλικών) 
ΣΥΝΟΛΟ 


Θέσεις: 

Τ ακτικές Έκτακτες 

1 (ένας) 


10 (δέκα) 

2 (δύο) 

1 (μία) 

1 (μία) 

1 (μία) 

1 (μία) 

16 (Δέκα έξι) 1 (μία) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 


Θέσεις: 



Τακτικές 

Έκτακτι 

ΥΕ1 

Κλητήρων 

1 (μία) 

1 (μία) 

ΥΕ16 

Εργατών (καθαριότητας) 1 (μία) 

2 (δύο) 

ΥΕ16 

Εργατών (οδοποιίας) 

1 (μία) 

1 (μία) 

ΥΕ16 

Εργατών (υδρεύσεως) 

1 (μία) 

1 (μία) 

ΥΕ16 

Εργατών καθαριότητας 




εσωτερικών χώρων 

1 (μία) 

- 

ΣΥΝΟΛΟ 

5(πέντε) 

5 (πέντε) 


ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ ΜΕ ΣΥΜΒΑΣΗ ΔΗ¬ 
ΜΟΣΙΟΥ ΔΙΚΑΙΟΥ 

Κλάδος ΘΕΣΕΙΣ 

ΔΕΙ Διοικητικών 4(τέσσερις) 

ΣΥΝΟΛΟ 4(τέσσερις) 

Οι προηγούμενες θέσεις κενούμενες με οποιονδήποτε 
τρόπο καταργούνται. 

ΓΕΝΙΚΟ ΣΥΝΟΛΟ ΘΕΣΕΩΝ ΠΡΟΣΩΠΙΚΟΥ: 

ΤΑΚΤΙΚΕΣ - ΠΡΟΣΩΡΙΝΕΣ (με σύμβαση Δημοσίου Δι¬ 
καίου) : 30 ΕΚΤΑΚΤΕΣ: 6 

ΣΗΜΕΙΩΣΗ: Η στελέχωση της Νομικής Υπηρεσίας θα 
γίνεται με πρόσληψη νομικού με μηνιαία αντιμισθία (άρ¬ 
θρο 245 Ν1188/1981) εφόσον συντρέχει υπηρεσιακή ανά¬ 
γκη και το επιτρέπει η οικονομική κατάσταση του Δήμου. 

Άρθρο 3ο 

Στελέχωση των γραφείων του Δήμου 

Α) ΓΡΑΦΕΙΟ ΠΡΟΓΡΑΜΜΑΤΙΣΜΟΥ & ΑΓΡΟΤΙΚΗΣ ΑΝΑ¬ 
ΠΤΥΞΗΣ 

- Ένας (1) Υπάλληλος πτυχιούχος Γεωπόνος του κλά¬ 
δου ΠΕ9. 

- Ένας (1) Υπάλληλος Διοικητικός του κλάδου ΔΕ 1. 

Β) ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

- Ένας (1) μόνιμος Υπάλληλος του κλάδου ΠΕΙ ως προϊ¬ 
στάμενος. 

1. Γραφείο Γραμματειακής υποστήριξης οργάνων 

- Τρεις (3) υπάλληλοι Διοικητικοί του κλάδου ΔΕΙ με την 
διευκρίνηση ότι οι δύο (2) υπάλληλοι θα είναι στη γραμ¬ 
ματεία του Δημοτικοί Συμβουλίου. 

2. Γραφείο Προσωπικού - Πρωτοκόλλου, Διεκπεραιώ- 
σεως Αρχείου - Δακτυλογραφήσεων και Ανακοινώσεων 
Δήμου 

- Δύο (2) υπάλληλοι Διοικητικοί του κλάδου ΔΕΙ. 

3. Γραφείο Δημοτολογίου 

- Δύο (2) υπάλληλοι Διοικητικοί του κλάδου ΔΕΙ. 

4. Γ ραφείο Ληξιαρχείου - Πολιτικού γάμου 

- Ένας (1) Υπάλληλος Διοικητικός του κλάδου ΔΕ 1. 

5. Γραφείο Διαχείρισης θεμάτων παιδείας - Σχολικών 
Επιτροπών - Αθλητισμού και Ν.Π.Δ.Δ (Πνευματικά κέντρα 
- Βιβλιοθήκες - Παιδικοί Σταθμοί). 

- Ένας (1) Υπάλληλος Διοικητικός του κλάδου ΔΕ 1. 

6. Προϋπολογισμού - Απολογισμού - δικαιολογητικών. 

- Ένας (1) Υπάλληλος του κλάδου ΠΕΙ (Οικονομολό- 
γος). 

- Ένας (1) Υπάλληλος Διοικητικός του κλάδου ΔΕΙ. 

7. Δημοπρασιών εκμισθώσεως και εκποιήσεως κινητής 
και ακίνητης περιουσίας του Δήμου - Κληροδοτημάτων 
και Δωρεών - Διεκπεραίωσης διαδικασιών κτηματολογί¬ 
ου. 

- Ένας (1) υπάλληλος Διοικητικός του κλάδου ΔΕΙ. 


8. Χορηγήσεως αδειών ιδρύσεως και λειτουργίας κατα¬ 
στημάτων Υγειονομικού ενδιαφέροντος - Κτηνοτροφικών 
εγκαταστάσεων - Τελών - Δικαιωμάτων - εράνων - Κλήσε¬ 
ων - Παραβολών - Επιδόσεως εγγράφων. 

- Δύο (2) υπάλληλοι Διοικητικοί του κλάδου ΔΕΙ. 

- Ένας (1) Υπάλληλος κλητήρας, θυρωρός, γενικών κα¬ 
θηκόντων του κλάδου ΥΕ1. 

9. Δημοτική Αστυνομία. 

- Δύο (2) υπάλληλοι ΔΕ23. 

10. Νομικής υπηρεσίας 

- Συνίσταται μία (1) θέση Δικηγόρου με μηνιαία αντιμι¬ 
σθία εφόσον συντρέχει υπηρεσιακή ανάγκη και το επιτρέ¬ 
πει η οικονομική κατάσταση του Δήμου, όπως διέπεται 
από τις διατάξεις του άρθρου 245 και επόμενα του 
Ν. 1188/81, όπως τροποποιήθηκε με το άρθρο 26 του 
Ν. 1832/89. 

Γ) ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ & ΠΕΡΙΒΑΛΛΟ¬ 
ΝΤΟΣ 

1. Γ ραφείο έργων & προμηθειών, προγραμματισμού τε¬ 
χνικών έργων. 

- Ένας (1) μόνιμος Υπάλληλος του κλάδου ΠΕ3 ως προϊ¬ 
στάμενος. 

- Ένας (1) Υπάλληλος του κλάδου ΤΕ3. 

- Ένας (1) Υπάλληλος του κλάδου ΔΕ 1. 

2. Συνεργεία: Τακτικών και εκτάκτων υπάλληλων. 

- Ένας (1) χειριστής σκαπτικού μηχανήματος του κλά¬ 
δου ΔΕ28. 

- Δύο (2) εργάτες οδοποιίας του κλάδου ΥΕ16 

- Ένας (1) ηλεκτρολόγος του κλάδου ΔΕ24. 

- Ένας (1) τεχνίτης (υδραυλικός) του κλάδου ΔΕ30. 

- Δύο (2) εργάτες για την υπηρεσία υδρεύσεως του κλά¬ 
δου ΥΕ16. 

- Τρεις (3) εργάτες καθαριότητας του κλάδου ΥΕ16. 

- Ένας (1) οδηγός για την υπηρεσία καθαριότητας του 
κλάδου ΔΕ29. 

- Ένας (1) υπάλληλος κλητήρας θυρωρός γενικών κα¬ 
θηκόντων του κλάδου ΥΕ1. 

Ένας (1) εργάτης καθαρισμού εσωτερικών χώρων του 
Δήμου, του κλάδου ΥΕ16. 

Αρθρο 4ο 

Θέσεις Προϊσταμένων 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται από τους εξής κλάδους: 

Στο Τμήμα Διοικητικών και Οικονομικών Υπηρεσιών 
προ?σταται μόνιμος υπάλληλος του κλάδου ΠΕΙ (Πτυχι¬ 
ούχος Νομικής)και ελλείψει αυτού του κλάδου ΤΕ 22 εφό¬ 
σον υπηρετεί και ελλείψει αυτού του κλάδου ΔΕΙ. 

Στο Τμήμα Τεχνικών Υπηρεσιών και Περιβάλλοντος 
προΐσταται μόνιμος υπάλληλος του κλάδου ΠΕ3 και ελ¬ 
λείψει αυτού του κλάδου ΤΕ3. 

Τον Προϊστάμενο Τμήματος που απουσιάζει ή κωλύεται 
αναπληρώνει στα καθήκοντά του ο ανώτερος κατά βαθμό 
υπάλληλος και ο αρχαιότερος, που υπηρετεί στην ίδια ορ¬ 
γανωτική μονάδα και εφόσον ο κλάδος στον οποίο ανήκει 
προορίζεται για κατάληψη θέσεων προϊσταμένων. 

Άρθρο 5ο 
Γενικές Διατάξεις 

• Η στελέχωση των τμημάτων και γραφείων του Δήμου 
γίνεται από το υπηρετούν προσωπικό με απόφαση Δη¬ 
μάρχου. Με απόφαση Δημάρχου είναι δυνατή η μετακίνη¬ 
ση υπαλλήλων σύμφωνα με το βαθμό τους, τα προσόντα 

τους και πάντοτε σύμφωνα με τον ισχύοντα κώδικα Δημο¬ 
σίων υπαλλήλων προς κάλυψη των αναγκών που προκύ¬ 
πτουν από κενούμενες θέσεις ή μετά από διαπίστωση ότι 
πλεονάζει προσωπικό ή για εποχιακές ή πρόσκαιρες ανά¬ 
γκες μέσα στα πλαίσια της εύρυθμης λειτουργίας των 
Υπηρεσιών του Δήμου.- 

• Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 

• Η κατανομή του προσωπικού στις επιμέρους διοικητι¬ 
κές μονάδες γίνεται με απόφαση Δημάρχου, μετά από 
σχετική εισήγηση των προϊσταμένων και του Συμβουλίου 
Συντονισμού, λαμβάνοντας υπόψη τις λειτουργικές ανά¬ 
γκες των μονάδων, τα προσόντα την πείρα και τις ειδικές 
γνώσεις των υπαλλήλων. 

• Η ισχύς του παρόντος Οργανισμού αρχίζει από τη δη¬ 
μοσίευσή του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Άρθρο 6ο 
Κάλυψη Δαπάνης 

Για τις αποδοχές του μονίμου προσωπικού του Δήμου 


μας, έχει εγγράφει πίστωση 100.000.000 δρχ. εκ του πο¬ 
σού αυτού τα 14.000.000 δρχ. θα βαρύνουν εξ’ ολοκλή¬ 
ρου το Δήμο διότι αφορούν το προσωπικό των δύο πρώην 
Κοινοτήτων Σταδίου και Ριζών που ανήκουν στο Α’ μέρος 
του Ν. 1188/81. 

Από τα υπόλοιπα 86.000.000 δρχ. το 35% ήτοι πίστωση 
30.000.000 δρχ. θα βαρύνουν το Δήμο μας και το 65% ήτοι 
πίστωση 56.000.000 δρχ. βαρύνουν τον Κρατικό Προ- 
ύπ/σμό, διότι οι υπόλοιποι 14 Υπάλληλοι υπηρετούσαν 
στις πρώην Κοινότητες που ανήκουν στο Β’ μέρος του 
Ν.1188/81. 

Η μελλοντική επιβάρυνση του προϋπολογισμού του Δή¬ 
μου από την απόφαση αυτή δεν είναι δυνατό να υπολογι- 
σθεί.. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Τρίπολη, 2 Ιουλίου 1999 

Ο Γεν. Γραμματέας 
ΑΝΤ. ΜΑΤΣΙΓΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6Π * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.θ1.9Γ 

β-ΠΊβΐ 1: ην38 @ βΐ.9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 Θ41 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

- Απο 8 σελίδες και ανω προσαυξηση 100 δρχ. ανά θσέλιδο ή υέοος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 » 

70.000 » 3.500 » 

30.000 » 1.500 » 

15.000 » 750 » 

5.000 » 250 » 

10.000 » 500 » 

3.000 » 150 » 

10.000 >» 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

ι — —.- ------- 

250.000 » 12.500 » 

* υι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου 

Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου 

Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό τπο 
συνδρομής και ολόκληρο το ποσό υπέρ του ΤΑΠΕΤ. ,μ ,ς 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου Δεν 
εγγραφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 

[ Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13 ΟΟ' | 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






